CELEX: 32020D1583
Language: et
Date: 2020-10-23 00:00:00
Title: Nõukogu otsus (EL) 2020/1583, 23. oktoober 2020, Euroopa Liidu nimel võetava seisukoha kohta ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepinguga (edaspidi „leping“) loodud partnerluskomitees seoses vaidluste lahendamise menetluses vahekohtuniku ülesandeid täitvate isikute nimekirja asendamisega

30.10.2020   
               
               
                  ET
               
               
                  Euroopa Liidu Teataja
               
               
                  L 362/23
               
            
         NÕUKOGU OTSUS (EL) 2020/1583,
         23. oktoober 2020,
         Euroopa Liidu nimel võetava seisukoha kohta ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepinguga (edaspidi „leping“) loodud partnerluskomitees seoses vaidluste lahendamise menetluses vahekohtuniku ülesandeid täitvate isikute nimekirja asendamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelisele ulatuslikule ja laiendatud partnerluslepingule (1) (edaspidi „leping“) kirjutati liidu nimel alla kooskõlas nõukogu otsusega (EL) 2018/104 (2) ning seda on osaliselt ajutiselt kohaldatud alates 1. juunist 2018.
                  
               
                     (2)
                  
                  
                     Oma 17. oktoobri 2019. aasta koosolekul koostas partnerluskomitee kooskõlas lepingu artikli 339 lõikega 1 nimekirja 15 isikust, kes soovivad ja saavad täita vahekohtuniku ülesandeid (edaspidi „vahekohtunike nimekiri“).
                  
               
                     (3)
                  
                  
                     Armeenia teatas liidule, et üks tema esitatud vahekohtunik ei vasta enam lepingu artikli 339 lõikes 2 sätestatud tingimustele ja tuleks seetõttu asendada.
                  
               
                     (4)
                  
                  
                     Lepingu ajutiselt kohaldatavate sätete täitmise tagamiseks võtab partnerluskomitee vastu otsuse, millega asendatekse vahekohtunike nimekiri muudetud nimekirjaga.
                  
               
                     (5)
                  
                  
                     On asjakohane määrata kindlaks liidu nimel partnerluskomitees võetav seisukoht, kuna partnerluskomitee otsus vahekohtunike nimekirja asendamiseks on liidule siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepinguga loodud partnerluskomitees seoses nimetatud lepingu artiklis 339 ettenähtud vahekohtunike nimekirja asendamisega, põhineb partnerluskomitee vastasva otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 23. oktoober 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  ELT L 23, 26.1.2018, lk 4.
         
            (2)  Nõukogu 20. novembri 2017. aasta otsus (EL) 2018/104 ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepingu liidu nimel allkirjastamise ja selle ajutise kohaldamise kohta (ELT L 23, 26.1.2018, lk 1).
         
            (3)  Vt dokumenti ST 11524/20 veebilehel http://register.consilium.europa.eu.